recursal/SuperWikiNEXT-32B huggingface dataset:
**Luis Mariñas Lage**, nado na Coruña o 7 de agosto de 1947 e finado en Madrid o 27 de decembro de 2010, foi un xornalista galego.

Traxectoria
-----------

### Televisión española (1969-1990)

Comezou a súa traxectoria profesional en 1969, en Televisión Española, onde permaneceu durante os seguintes vinte anos. En 1974 é nomeado director de TVE en Galicia, onde puxo en marcha o programa *Panorama de Galicia*, primeiro programa rexional informativo da historia da televisión galega. Foi tamén o primeiro de utilizar o galego nun programa informativo. En 1977 é destituído como director dese programa por presións políticas.

En 1981 foi nomeado responsable da Área Nacional dos Informativos de TVE. En 1982, foi nomeado director da primeira edición de *Telediario* e entre 1983 e 1984 o foi da segunda, que se emitía ás 21,00.

En 1987 comezou a facerse máis popular cando se lle asinou, de novo, a dirección e ademais a presentación do *Telediario* de ámbito nacional, labor no que permaneceu ata 1990.

### Telecinco (1990-1998)

Ese mesmo ano foi contratado por Valerio Lazarov, daquela á fronte da recentemente nacida canle de TV Telecinco para que puxese en marcha os informativos da emisora.

Mariñas foi Director de Informativos en Telecinco entre 1990 e 1998, e durante ese tempo, a parte das novas, tamén dirixiu e presentou outros programas de debate e entrevistas. O 31 de maio de 1993 moderou o segundo debate televisado entre Felipe González e José María Aznar para as eleccións xerais de 1993.

### Televisión española (1998-2004)

En 1998 foi relevado do seu cargo en Telecinco e abandonou a canle para volver a Televisión Española, onde, durante seis tempadas, ata 2004, presentou e dirixiu o espazo informativo matinal *Los desayunos de TVE*.

### Telemadrid (2004-2010)

En 2004 pasou á canle autonómica madrileña Telemadrid, para facerse cargo das Noticias. En 2005 deixou ese labor para conducir o programa divulgativo *Años Luz* na mesma cadea.

En febreiro de 2007 estreou tamén programa en Canal Sur, chamado *Vista Pública*.

O seu último traballo foi o de Director de Comunicación de Portos do Estado.

Notas
-----

1. ↑
2. ↑  "*Academia de las artes y las ciencias de televisión*". Arquivado dende o orixinal o 21 de xuño de 2013. Consultado o 14 de agosto de 2010.
3. ↑  Varios autores. *Galicia. Realidade económico e conflito social*. Servicio de Estudios del Banco de Bilbao, 1978

|  |  |
| --- | --- |
| Control de autoridades | 
* Wd: Q9025200
* WorldCat
* VIAF: 164668889
* BNE: XX1017000
* IMDb: nm1399902
* ISNI: 0000 0001 1288 8279
* LCCN: no2011124215

 |
As **glándulas pilóricas** son glándulas produtoras de moco que se encontran na mucosa gástrica humana na zona do píloro do estómago, nos 4 ou 5 cm finais do estómago. As glándulas pilóricas desembocan nas fosiñas gástricas, que na zona do píloro son as máis profundas do estómago. As glándulas pilóricas son tubulares retortas e ramificadas, máis ramificadas e anchas que as glándulas fúndicas. A célula predominante da glándula é unha célula produtora de moco protector, e segundo algúns autores é idéntica á célula mucosa do colo da glándula fúndica. Máis raramente pode haber células endócrinas produtoras de gastrina e algunhas células parietais produtoras de ácido (observadas na zona do esfínter pilórico).

O adenoma de glándula pilórica é un raro neoplasma con características distintas ao adenoma gástrico de tipo foveolar.

Notas
-----

1. ↑  The Free dictionary Pyloric gland
2. ↑  1.↑ D. W. Fawcett. Tratado de Histología. 11ª edición. McGraw Hill-Interamericana. Páxina 638. ISBN 84-7605-361-4.
3. ↑  Chen ZM, Scudiere JR, Abraham SC, Montgomery E. Pyloric gland adenoma: an entity distinct from gastric foveolar type adenoma. Am J Surg Pathol. 2009 Feb;33(2):186-93. doi: 10.1097/PAS.0b013e31817d7ff4. PMID 18830123

Véxase tamén
------------

### Outros artigos

* Glándula gástrica
* Glándula cardíaca
O **lingotamento continuo** é un procedemento mediante o que un metal (principalmente aceiro pero tamén aluminio e cobre) en estado fundido se verte sobre un molde de fundo aberto que se vai desprazando e vai expondo o metal á refrixeración por auga, solidificándose a súa parte exterior e obténdose un perfil continuo de sección constante. Este proceso substitúe á tradicional colada en lingote, obtendo pezas de mellores características técnicas e menor custo de procesado.

1. Culler 2. Stopper 3.Dispensador 4. Boquilla 5. Molde 6. Rolos 7. Zona de xiro 8. Boquilla 9. Nivel do baño 10.Menisco 11. Unidade de saída 12. Perfil continuo A. Aceiro líquido B. aceiro solidificado C. Escoira D. Prancha de cobre refrixerada por auga E. Material refractario
1. Culler 2. Dispensador 3.Molde 5. Tapón 6. Zona recta

---

|  |  |
| --- | --- |
|  |  *Este artigo sobre ciencias é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q1506832
* AAT: 300053105
* EBID: ID
* JSTOR: continuous-casting
* MAG: 2779684419
* NDL: 00569412
* PSH: 5220

 |
O **aari** ou **ari** é lingua afroasiática do grupo omótico falada no sur de Etiopía, na rexión das montes Jinka.

Falantes
--------

Un total de 158.857 persoas teñen o aari como lingua materna, deles 129.350 son monolingües, e para 13.319 persoas é unha segunda lingua (censo 1998).

Dialectos
---------

Aínda que non hai ningún estudo en profundidade sobre a lingua crese que está dividido en cando menos dez dialectos, que se corresponde con cada unha das tribos:  

Gozza, Baci, Bio, Galila, Laydo, Seyki, Shangama, Sido, Wubahamer e Zeddo.  

O Sido é o dialecto central.

Produción editorial
-------------------

A produción de libros en aari limítase a traducións de carácter relixioso feito por misioneiros protestantes (1997 tradución do Novo Testamento) e libros para a aprendizaxe da lectoescritura.

Historia e crenzas
------------------

Os aaris, un pobo agrícola, vivían en tribos estruturados en clans ata que en 1897 foron reducidos por Menelik II á servidume. Houbo que agardar ata 1974 para que a terra volvera ao pobo aari.
Aínda que hai unha igrexa copta en case todas as aldeas aari, a maioría dos aari mantén as crenzas tradicionais. Dende 1950 arredor dun 15% dos aari converteuse ao protestantismo.

Bibliografía
------------

* "Notes on the Aari Language", Richard Hayward. Capítulo 8 de *Omotic Language Studies*, ed. Richard Hayward. SOAS: Londres 1990 (traballo realizado analizando a lingua dun estudante aari da Universidade de Adís Abeba, foi o primeiro estudo da lingua).

Véxase tamén
------------

### Ligazóns externas

* Aari no Ethnologue

|  |  |
| --- | --- |
| Control de autoridades | 
* Wd: Q7495
* Ethnologue: aiw
* Glottolog: aari1239
* LINGUIST: aiw
* WALS: aar

 |
Partido de fútbol praia en Israel.
Partido en Santiago de Compostela.
O **fútbol praia** é unha variante do fútbol que se xoga sobre unha superficie de area lisa, entre dous equipos de cinco xogadores cada un, e cuxo obxectivo é marcar máis goles que o equipo contrario. Este deporte ten como obxectivo o lecer e o espectáculo, máis cá competitividade.

Diferenzas co fútbol
--------------------

As principais diferenzas entre o fútbol praia e o fútbol tradicional son:

* No fútbol praia hai tres tempos de doce minutos. O reloxo párase cando o árbitro sinala un tiro libre directo, un tiro de penalti, ou que un xogador está perdendo tempo.
* Todos os tiros libres son directos. Cando se saca un tiro libre, ningún xogador, excepto o porteiro, poderase situar no ángulo entre os paus e a pelota. É dicir, non existe a barreira.
* Se un xogador ve o segundo cartón amarelo, mostraráselle o cartón azul, que o expulsará durante dous minutos do terreo de xogo. O cartón vermello mostrarase se un xogador ve un terceiro cartón amarelo.
* O saque de banda pódese realizar tanto coas mans coma cos pés.

Terreo de xogo
--------------

O terreo de fútbol praia estará constituído por unha superficie lisa de area, delimitada por cintas de cor azul. As súas medidas serán de 36 x 27 metros, cunha variación máxima de 1 m. As diferentes zonas do terreo de xogo (metades do campo, áreas penais ...) faranse mediante liñas imaxinarias que unen dúas bandeiras vermellas ou amarelas situadas a un metro no exterior do terreo de xogo. As porterías deberán ser de cor amarela fluorescente, e medirán 5,5 metros de ancho por 2,2 metros de alto.

Véxase tamén
------------

### Outros artigos

* Galería de imaxes da selección galega de fútbol praia

### Ligazóns externas

* Regulamento do fútbol praia Arquivado 04 de marzo de 2011 en Wayback Machine. en FIFA.com *(en castelán)*

|  |  |
| --- | --- |
| Control de autoridades | 
* Wd: Q210778
* BRE: 3146907
* GND: 4555701-9

 |
**Luis J. Pérez**, nado na Coruña o 25 de decembro de 1978, é un escritor galego, novelista de ciencia ficción e economista.

Traxectoria
-----------

Sinatura de *Sin alternativa*.
Licenciouse en Ciencias Económicas e Empresariais pola Universidade da Coruña. A súa actividade laboral sempre estivo centrada neses dous eidos. Participou como articulista na revista universitaria *4Gatos* (1998-2000) e foi director da extinta revista literaria Voces (2000-2008).

As súas novelas encádranse dentro da ciencia ficción futurista, contornas posibles ou factibles de acordo á ciencia actual, caracterizados pola aventura na que os seus personaxes ven inmersos dentro desa época e certo contexto catastrófico-distópico.

Publicou con éxito as novelas: *La mínima verdad* (2011) e *Sin alternativa* (2014), das que recibiu multitude de críticas nos medios.

En novembro de 2017 lanzou a súa terceira novela titulada *Ideando libertad*.

Notas
-----

1. ↑  "Presentación en *Conocer al Autor*". Arquivado dende o orixinal o 04 de marzo de 2016. Consultado o 12 de abril de 2018.
2. ↑  Revista Universitaria *4 Gatos*
3. ↑  "Sinopsis *Sin alternativa*, Biblioteca Tercera Fundación, 2014". Arquivado dende o orixinal o 24 de abril de 2019. Consultado o 12 de abril de 2018.
4. ↑  Mosaico de enlaces sobre La mínima verdad
5. ↑  Mosaico de enlaces sobre Sin alternativa
6. ↑  «¿Vivimos la época dorada de la humanidad?», *El Ideal Gallego*, 22 de abril de 2014

|  |  |
| --- | --- |
| Control de autoridades | 
* Wd: Q20727511
* BNE: XX5326003

 |
**Gmail**, coñecido como **Google Mail** en Alemaña, Austria e o Reino Unido por problemas legais, é un servizo de correo electrónico de balde con posibilidades POP3 e IMAP proporcionado pola empresa estadounidense Google dende o 15 de abril de 2004, que captou a atención dos medios de información polas súas innovacións tecnolóxicas e mais pola súa capacidade.

Dende novembro de 2012, é o servizo de correo electrónico con máis usuarios rexistrados a nivel global, superando a Outlook, propiedade de Microsoft. En 2014, Gmail superou as mil millóns de descargas en dispositivos Android.

Véxase tamén
------------

### Outros artigos

* Correo electrónico
* POP3

|  |  |
| --- | --- |
|  | Wikimedia Commons ten máis contidos multimedia na categoría:  ***Gmail Modificar a ligazón no Wikidata*** |

### Ligazóns externas

* 

|  |  |
| --- | --- |
| Control de autoridades | 
* Wd: Q9334
* WorldCat
* VIAF: 180389477
* EBID: ID
* GEC: 0522796
* GND: 7532053-8
* LCCN: n2005076485

 |
**George Charles Calnan**, nado en Boston (Massachusetts) o 18 de xaneiro de 1900 e finado en Barnegat Light (Nova Jersey) o 4 de abril de 1933, foi un militar e tirador de esgrima norteamericano, gañador de tres medallas olímpicas.

Traxectoria
-----------

Membro do equipo de esgrima da Mariña dos Estados Unidos de América, participou aos 20 anos nos Xogos Olímpicos de 1920 celebrados en Antuerpen (Bélxica), onde non logrou éxito na única proba que disputaba, a competición de florete individual. Nos Xogos Olímpicos de 1924 de París participou nas modalidades de espada e florete, novamente sen éxito.

Nos Xogos Olímpicos de 1928 de Ámsterdan (Países Baixos) conseguiu gañar a medalla de bronce na competición individual de espada e finalizou quinto en espada por equipos e de florete por equipos, quedando eliminado na proba individual de florete. Nos Xogos Olímpicos de 1932 realizados nos Ánxeles (Estados Unidos) foi o encargado de realizar o xuramento olímpico dos atletas na cerimonia inaugural dos Xogos e conseguiu gañar o bronce en florete e espada por equipos, a máis de rematar sétimo na proba individual de espada.

Morreu no accidente do dirixible USS Akron. Tiña o rango de tenente do exército.

Véxase tamén
------------

### Ligazóns externas

* *(en inglés)* www.olympic.org - George Calnan
* *(en inglés)* www.sports-reference.com - George Calnan

|  |  |
| --- | --- |
| Control de autoridades | 
* Wd: Q2735183
* Sports Reference: george-calnan-1

 |
***Generator*** é o sexto álbum da banda de punk rock Bad Religion, publicado o 13 de marzo de 1992 a través do selo Epitaph Records. Aínda que o disco foi completado na primavera de 1991 non sería editado ata 1992. A razón foi que o grupo non estaba cntento coa portada e co empaquetado. *Generator* foi o primeiro álbum da banda co batería Bobby Schayer, que substituíu a Pete Finestone durante a xira do *Against the Grain*.

Ao igual que os cinco primeiros álbums de Bad Religion (menos *Into the Unknown*), Epitaph Records lanzou unha versión remasterizada de *Generator* o 6 de abril de 2004, con dous temas exclusivos collidos do 7" compartido con Noam Chomsky editado por Maximum Rock'N Roll en 1991. Ese mesmo día publicouse un DVD da reedición do seu vídeo descatalogado por moito tempo *Along the Way*, que fora publicado en 1992. Estas versións contan con Finestone na batería, sendo as súas derradeiras gravacións con Bad Religion.

Listaxe de cancións
-------------------

1. "Generator" (Gurewitz) - 3:21
2. "Too Much to Ask" (Graffin) - 2:45
3. "No Direction" (Graffin) - 3:14
4. "Tomorrow" (Graffin) - 1:56
5. "Two Babies in the Dark" (Gurewitz) - 2:25
6. "Heaven Is Falling" (Gurewitz) - 2:04
7. "Atomic Garden" (Gurewitz) - 3:10
8. "The Answer" (Graffin) - 3:21
9. "Fertile Crescent" (Graffin) - 2:08
10. "Chimaera" (Graffin) - 2:28
11. "Only Entertainment" (Graffin) - 3:12

### Cancións extra da reedicición en CD de 2004

1. 
2. "Fertile Crescent" (Graffin) - 2:18
3. "Heaven Is Falling" (Gurewitz) - 2:18
	* Antes da gravación do álbum, estes temas foron parte do 7" compartido con Noam Chomsky, editado por Maximum Rock 'N' Roll contra a guerra do Golfo.

|  |  |
| --- | --- |
| Control de autoridades | 
* Wd: Q1878349
* AllMusic: mw0000079034
* Discogs: 25436
* MusicBrainz: ID

 |
| *Leptospira* |
| --- |
| Micrografía electrónica de varrido de *Leptospira interrogans*. |
| Clasificación científica |
| 

|  |  |
| --- | --- |
| Dominio: | Bacteria |
| Filo: | Spirochaetes |
| Orde: | Spirochaetales |
| Familia: | Leptospiraceae |
| Xénero: | *Leptospira* |
| Especie: | ***L. interrogans*** |

 |

***Leptospira interrogans*** é unha especie de bacterias gramnegativas, aerobias obrigadas do grupo das espiroquetas, con flaxelos periplásmicos. Cando se olla con microscopio óptico a miúdo parece que ten forma de signo de interrogación, e isto é o que lle dá á especie o seu nome (*interrogans*). Algúns serovares patoxénicos importantes desta especie son Canicola, Icterohaemorrhagiae e Australis. *L. interrogans* é difícil de cultivar, require medios especiais e unha incubación prolongada.

*L. interrogans* infecta a animais salvaxes e domésticos, incluídas mascotas. Os humanos poden ser hóspedes accidentais. Pode sobrevivir en auga neutra ou lixeiramente alcalina uns 3 meses ou máis.

*L. interrogans* transmítese xeralmente aos humanos ao estar en contacto con urina dun animal infectado de forma directa ou na auga. A bacteria invade directamente o corpo a través de feridas na pel e pode replicarse no fígado e riles. Entre os factores de risco da infección están traballar en sumidoiros, agricultura, e as actividades recreativas acuáticas. A infección denomínase leptospirose (tamén causada por outras especies do xénero), a cal pode ser asintomática, ou unha enfermidade leve non específica, ou grave e mesmo mortal se causa danos importantes no fígado e insuficiencia renal (síndrome de Weil).

Notas
-----

1. 1 2 3  Black, Jacquelyn G. (2005). *Microbiology: Principles & Explorations (6th ed.)*. Hoboken, NJ: John Wiley & Sons. pp. 583–584. ISBN 0-471-42084-0.
2. ↑  Ren SX, Fu G, Jiang XG; et al. (2003). "Unique physiological and pathogenic features of *Leptospira interrogans* revealed by whole-genome sequencing". *Nature* **422** (6934): 888–93. PMID 12712204. doi:10.1038/nature01597.

Véxase tamén
------------

### Ligazóns externas

* 
* Proteínas de Leptospira

|  |  |
| --- | --- |
| Control de autoridades | 
* Wd: Q143779
* JSTOR: leptospira-interrogans
* MAG: 2776026663
* NKC: ph237404

 |

|  |  |
| --- | --- |
| Identificadores taxonómicos | 
* EOL: 973464
* EPPO: LPTAIN
* GBIF: 5428214
* IRMNG: 10033525
* ISC: 77189
* ITIS: 524
* NCBI: 173

 |

|  |  |
| --- | --- |
| Identificadores | 
* MeSH: D007921
* MeSH: B03.440.400.425.475.475.400
* UMLS: C0023362
* UNII: 84X67520MF

 |
**Galería de imaxes** de escaravellos de Galicia.

Escaravellos
------------

### Calomicrus circumfusus, besouro

* 

### Carabidae

*Artigo principal**:* Galería de imaxes de Carabidae de Galicia.
* Pterostichus ebenusPterostichus ebenus
* HarpalinaeHarpalinae
* HarpalinaeHarpalinae
* HarpalinaeHarpalinae

### Chrysomelidae

*Artigo principal**:* Galería de imaxes de Chrysomelidae de Galicia.
* 
* 
* Chrysolina bankii*Chrysolina bankii*
* Clytra quadripunctata*Clytra quadripunctata*

### Coccinellidae

*Artigo principal**:* Galería de imaxes de Coccinellidae de Galicia.
* Coccinella septempunctata*Coccinella septempunctata*
* Tytthaspis sedecimpunctata*Tytthaspis sedecimpunctata*
* Psyllobora vigintiduopunctata*Psyllobora vigintiduopunctata*
* 

### Curculionidae

* Sitophilus oryzae*Sitophilus oryzae*
* ApionidaeApionidae
* 
* 

### Elateridae

*Artigo principal**:* Galería de imaxes de Elateridae de Galicia.
* 
* 
* 
* 

### Leptinotarsa decemlineata

*Artigo principal**:* Galería de imaxes de Leptinotarsa decemlineata de Galicia.
* 
* 
* 
* 

### Lagriidae

*Artigo principal**:* Galería de imaxes de Lagriidae de Galicia.
* 

### *Lilioceris lilii*

*Artigo principal**:* Galería de imaxes de Lilioceris lilii de Galicia.
* 
* 
* 
* 

### *Lucanus cervus*

*Artigo principal**:* Galería de imaxes de vacalouras de Galicia.
* 
* 
* 
* 

### *Melyridae*

*Artigo principal**:* Galería de imaxes de Melyridae de Galicia.
* 

### *Nitidulidae*

*Artigo principal**:* Galería de imaxes de Nitidulidae de Galicia.
* 

### *Oedemera nobilis*

*Artigo principal**:* Galería de imaxes de Oedemera nobilis de Galicia.
* 
* 
* 
* 

### Rhagonycha fulva

*Artigo principal**:* Galería de imaxes de Cantharidae de Galicia.
* 
* 
* 
* 

### *Staphylinidae*

*Artigo principal**:* Galería de imaxes de Staphylinidae de Galicia.
* 

### *Tenebrionidae*

*Artigo principal**:* Galería de imaxes de Tenebrionidae de Galicia.
* 
*

Véxase tamén
------------

### Outros artigos

* Galería de imaxes de Galicia
* Galería de imaxes da fauna de Galicia
* Galería de imaxes de arañas de Galicia
* Galería de imaxes de insectos de Galicia
*Faro de Vigo* do 24/7/1927. *Alegoría* de Camilo Díaz no Día de Galicia. Os touros da Raíña Lupa conducen os restos de Sant-Iago ao sagrado Libredón.
*Véxase tamén* El Libredón*, diario que se publicou en Santiago de Compostela de 1881 a 1887*.
**Libredón** era un monte ou bosque próximo a Santiago de Compostela no que, segundo a lenda, se soterrou o corpo do apóstolo Santiago.

A Carballeira de Santa Susana podería ser un reduto do antigo Libredón.

Descrición
----------

O Códice Calixtino, escrito en 1139, relata que os discípulos de Santiago Teodoro e Atanasio trasladaron o seu corpo desde Padrón nun carro tirado por bois até o bosque Libredón (anteriormente *Liberum Donum*), no que foi soterrado. O lugar foi esquecido até que, no século X, o ermitán Paio (*Pelagius*) viu unhas luces que iluminaban o lugar. Imaxinando a razón, pois coñecía a tradición, avisou a Teodomiro, bispo de Iria Flavia. Este atopou unha pequena capela cun altar e unha cripta na que había tres tumbas, a de Santiago e a dos seus dous discípulos. Informou ao rei de Galiza, Afonso II *o Casto*, que viaxou desde Oviedo polo que se denomina o Camiño Antigo, para verificar que os ósos correspondían cos do apóstolo. De Oviedo viñeron doce monxes beneditinos, a primeira basílica ergueuse no bosque de Libredón e ao seu redor naceu Compostela.

Véxase tamén
------------

### Bibliografía

* Franco Taboada, Arturo (1998). *Los orígenes de Compostela: una historia dibujada* (en castelán). Antilia. ISBN 84-923996-1-9.

### Outros artigos

* Camiño de Santiago
* Achado do sepulcro do Apóstolo Santiago

### Ligazóns externas

* "Historia de Santiago de Compostela" vivecamino.com *La Voz de Galicia*.
Libros luxemburgueses nunha libraría de Strassen.
Unha **libraría** ou **librería** é un comercio dedicado á venda de libros, poden ser pequenas tendas que ofrecen uns poucos centos de libros ata grandes establecementos comerciais con máis de 200.000 títulos. Algunhas librarías están especializadas na venda de libros antigos. Alén da venda de libros tamén poden vender materiais relacionados como folios, mapas, bolígrafos, sobres ou xornais pero as tendas especializadas neste tipo de materiais coñécense como papelerías, aínda que vendan tamén libros. Moitas universidades contan coas súas propias librerías para a venda principalmente de libros ós estudantes. Tamén outros tipo de institucións, como museos ou templos, teñen as súas propias librerías. Nalgúns países, como o Brasil, é habitual que as librerías medianas e grandes inclúan servizo de cafetería.

O 13 de novembro celébrase o Día das Librerías , a iniciativa da Federación de Librerías de Galicia .

Historia
--------

As librerías de Roma, *taberna librarii* situábanse no *Argiletum* e no *Vicus Sandalarius*, nas portas ou ás súas beiras expuñan a listaxe dos libros á venda. No mundo musulmán desenvolveuse nas grandes cidades, Damasco, Bagdad ou Córdoba, un activo comercio do libro.

Galería de imaxes
-----------------

* Librería de Londres a comezos do século XIX.Librería de Londres a comezos do século XIX.
* Librería Michelena de Pontevedra, aberta entre 1981 e o 30 de xuño de 2010.Librería Michelena de Pontevedra, aberta entre 1981 e o 30 de xuño de 2010.
* Interior dunha librería en Buenos Aires.Interior dunha librería en Buenos Aires.
* Interior dunha librería en Alxer.Interior dunha librería en Alxer.

Notas
-----

1. ↑  Definicións no *Dicionario da Real Academia Galega* e no Portal das Palabras para *libraría*.
2. ↑  *La Voz de Galicia* 12.11.2020.

Véxase tamén
------------

### Ligazóns externas

* Federación de Libreiros de Galicia *(en galego)*
* International Booksellers Federation *(en inglés)*
* International League of Antiquarian Booksellers (en inglés e francés)

|  |  |
| --- | --- |
| Control de autoridades | 
* Wd: Q200764
* AAT: 300005297
* BNCF: 7822
* BNE: XX527116
* BNF: 120504059
* EBID: ID
* JSTOR: bookstores
* LCCN: sh85015765
* NDL: 00572285
* NKC: ph121657

 |
Facsimile dunha páxina do *Libro de Aneirin*.
**O Libro de Aneirin** (en galés *Llyfr Aneirin*) é un manuscrito galés de finais do século XIII que contén poesía en lingua galesa antiga e media atribuída a Aneirin, un poeta britano de finais do século VI.

Historia e características
--------------------------

O manuscrito está na Cardiff Central Library. Data aproximadamente de 1265, pero probabelmente é unha copia dun manuscrito orixinal do século IX. A poesía púidose manter viva a través da transmisión oral. O poema máis coñecido que conteñen as súas páxinas é *Y Gododdin*, un antigo poema galés que conmemora os guerreiros de Gododdin (Lothian, na actual Escocia) que caeron na Batalla de Catraeth (probabelmente Catterick en North Yorkshire) sobre o ano 600. Partes deste parecen ser contemporáneas de Aneirin. A outra poesía, sen conexión coa batalla, inclúe, entre outros, un curto poema para un neno chamado Dinogad, que describe como seu pai vai cazar e pescar.

Véxase tamén
------------

### Ligazóns externas

* Llyfr Aneirin, ca. 1265 do sitio web Gathering the Jewels. *Inclúe imaxes en cor do manuscrito completo.*
* The Book of Aneurin Tradución inglesa, do sitio web Celtic Literature Collective.

|  |  |
| --- | --- |
| Control de autoridades | 
* Wd: Q2457755
* EBID: ID

 |
Robert e Clara Schumann

O ciclo
-------

O ciclo de lieder *Frauen Liebe und Leben* (Amor e vida de muller) 1840 foi composto por Robert Schumann en base ao ciclo de poemas do mesmo nome do ano 1830 do poeta romántico Adalbert Von Chamisso.

### Temática

Relata, dende o punto de vista romántico e no contexto do papel da muller no século XIX, a historia de amor dunha muller polo seu esposo. A través de oito poemas para voz de soprano con acompañamento de piano, conta os seus máis profundos sentimentos de amor e devoción cara a el, dende o primeiro encontro ata a morte do mesmo.
Ao longo do ciclo vaise apreciando o cambio na psicoloxía da muller, dende os seus anos de adolescente namorada, pasando pola madurez, o embarazo, a maternidade e o afrontamento da dureza da morte onde chega a tomar conciencia da súa propia individualidade feminina. Fai un relato minucioso da función e a situación da muller na sociedade burguesa do S. XIX en Alemaña e en Europa en xeral. 

Resulta case imposible non facer referencia á propia muller de Schumann, Clara Wieck, máis coñecida como Clara Schumann gran pianista e compositora de calidade que deixou unha interesante relación de obras (para piano, música de cámara, lieder...) os cales quedaron no esquecemento. A propia Clara, en cartas persoais á súa familia, fala da inutilidade da súa ilusión xuvenil como compositora.

### Títulos

*Seit ich ihn geseheh* (Dende que o vin)

*Er, der herrlichste von allen* (El, o máis noble de todos)

*Ich kann´s nicht fassen, nicht glauben* (Non podo entendelo nin creelo)

*Du, ring an meinem finger* *(* Ti, anel do meu dedo)

*Helft mir, ihr schwestern* (Axudádeme irmás)

*Suser Freund, du blickkest mich verwundert an* (A túa mirada doce amigo)

*An mainem herzen, an mainer brust* (No meu corazón, no meu peito)

*Nun hast du mir den ersten schmerz getan* (Agora cáusasme a primeira dor)
A diferenza relativa entre (ln *x*!) e (*x* ln *x* - *x*) tende a cero ao crecer *x*.
En matemáticas, a **fórmula de Stirling** é unha aproximación para factoriais grandes. Leva o nome en honor de James Stirling.

A aproximación exprésase como

{\displaystyle \ln n!\approx n\ln n-n\,}
para *n* suficientemente grande, onde ln é o logaritmo natural

Definición formal
-----------------

A fórmula de Stirling está dada por

{\displaystyle \lim \_{n\rightarrow \infty }{n! \over {\sqrt {2\pi n}}\;\left({\frac {n}{e}}\right)^{n}}=1}
que se reescribe frecuentemente como

{\displaystyle n!\approx {\sqrt {2\pi n}}\;\left({\frac {n}{e}}\right)^{n}}
máis exactamente a fórmula é como segue

{\displaystyle n!={\sqrt {2\pi n}}\;\left({\frac {n}{e}}\right)^{n}{e}^{{1 \over 12n}-{1 \over 360n^{3}}+{1 \over 1260n^{5}}-{1 \over 1680n^{7}}+\cdots }}
onde o último termo (a exponencial) tende a 1 cando n tende a infinito.

A lista dos denominadores é: 12, 360, 1260, 1680, 1188, 360360, 156, 122400, 244188, 125400, 5796, 1506960, 300, ...

Desenvolvendo este último termo tamén se pode reescribir a fórmula como

{\displaystyle n!={\sqrt {2\pi n}}\;\left({\frac {n}{e}}\right)^{n}\left(1+{1 \over 12n}+{1 \over 288n^{2}}-{139 \over 51840n^{3}}-{571 \over 2488320n^{4}}+\cdots \right).}
Unha acoutación da fórmula é

{\displaystyle {\sqrt {2\pi n}}\;\left({\frac {n}{e}}\right)^{n}{e}^{\frac {1}{12n+1}}<n!<{\sqrt {2\pi n}}\;\left({\frac {n}{e}}\right)^{n}{e}^{\frac {1}{12n}}}
Por exemplo:

{\displaystyle 29!=8841761993739701954543616000000}
{\displaystyle {e}^{\frac {1}{12\;29+1}}=1,002869438...}
{\displaystyle {e}^{\frac {1}{12\;29}}=1,002877696...}
{\displaystyle 29!={\sqrt {2\pi 29}}\;\left({\frac {29}{e}}\right)^{29}1,002877577...}

Usos
----

A fórmula resulta útil en diversas áreas como a mecánica estatística, onde aparecen ecuacións que conteñen factoriais do número de partículas. Posto que na materia ordinaria os sistemas macroscópicos típicos teñen en torno a {\displaystyle N\approx 10^{23}} partículas a fórmula de Stirling resulta moi aproximada. Ademais a fórmula é diferenciable, o cal permite o cálculo moi aproximado de máximos e mínimos en expresións con factoriais.

|  |  |
| --- | --- |
| Control de autoridades | 
* Wd: Q470877
* BRE: 4166704
* EBID: ID
* GEC: 0064179
* MAG: 13438193

 |
Para outras páxinas con títulos homónimos véxase: Lente (homónimos).
Lentes
San Xerome, coas súas lentes, na fachada da basílica de Santa María, Pontevedra (s. XVI)
As **lentes** ou **anteollos** son dispositivos ópticos utilizados para a compensación de ametropías e/ou protección dos ollos, utilizados na parte superior da faciana, próximos aos ollos, mais sen entrar en contacto físico con estes, constituídos xeralmente por dúas lentes oftálmicas e unha armazón.

Actualmente, case todos os modelos de lentes son usados diante do rostro repousando sobre o nariz e orellas.

Historia
--------

Foron as experiencias en óptica de Robert Grosseteste e o seu discípulo Roger Bacon que levaron á invención dos anteollos. En 1284, os gremios de Venecia xa os mencionaban e durante o século XIV a fabricación de lentes popularizouse por toda Europa. Non sempre os lentes foron fabricados coa forma con que son coñecidos hoxe en día, polo que, na antigüidade, era común encontrar monóculos (só unha lente oftálmica), ou, noutros casos, só se usaban lentes sen montura.

Actualidade
-----------

Mentres que os primeiros lentes eran usados principalmente para auxilio da lectura, hoxe en día son máis que simples próteses de corrección de defectos visuais, sendo que, son agora un dos principais accesorios de moda das sociedades modernas.

Tipos de lentes
---------------

* Lentes de contacto
* Lentes de sol
* Lentes de grao
* Lentes de natación

Notas
-----

1. ↑  Definicións no *Dicionario da Real Academia Galega* e no Portal das Palabras para *lente*.
2. ↑  Definicións no *Dicionario da Real Academia Galega* e no Portal das Palabras para *anteollos*.

|  |  |
| --- | --- |
| Control de autoridades | 
* Wd: Q37501
* AAT: 300236409
* BNCF: 21808
* BNF: 119348328
* EBID: ID
* GEC: 0149070
* GND: 4129978-4
* JSTOR: eyeglasses
* LCCN: sh85046700
* MAG: 2910768583
* NDL: 00562229
* NKC: ph119010
* PSH: 3465

 |

|  |  |
| --- | --- |
| Identificadores | 
* MeSH: D005139
* UMLS: C0524594

 |
O **Fútbol Club Cartagena-La Unión** foi un club de fútbol español, da cidade de La Unión, na Rexión de Murcia. Fundado no 2000, desapareceu en 2011 por problemas económicos.

Historia
--------

O primeiro club da cidade foi o CD La Unión, fundado en 1959 e que desapareceu en 1975. Denominouse Deportivo Unionense ata o ano 1965 e militou en Terceira División tres tempadas. Tras este naceu La Unión Athletic en 1972, que chegou a militar en Terceira outras tres campañas. En 1995 fusionouse co Efesé Cartagena Deportivo para formar o Efesé-Unión CF Cartagena, que despois cambiou o seu nome a Cartagena Atlético.

Posteriormente outro CD La Unión fundouse no ano 2000. Tras dúas tempadas en Primeira Territorial consegue o ascenso a Preferente. O primeiro ano consegue a permanencia con algúns apuros e a tempada seguinte, a 2003/04, proclámase campión, conseguindo así o ascenso a Terceira División. Debuta na categoría cun 15º posto e posteriormente loita todas as tempadas con alcanzar un posto no *play-off*.

A tempada 2008/09 conségueo por primeira vez na antepenúltima xornada. Eliminou o Rayo Majadahonda que foi o seu primeiro rival na primeira eliminatoria de ascenso, empatando o primeiro partido 1-1 en La Unión e gañando no Cerro del Espino por 0-1. Na segunda eliminatoria é eliminado polo Noja.

Para a tempada 2009/10 pasa a ser equipo filial do FC Cartagena, ademais cambia o seu nome a **FC Cartagena-La Unión**. Casimiro Torres convértese no adestrador.

Na tempada 2010/2011 clasifícase en 4ª posición para os playoffs de ascenso, sendo eliminado na primeira eliminatoria contra a Montañesa, por 1-1 na ida disputada no Estadio Cartagonova e 1-0 na volta. Ao terminar a tempada o acordo de filialidade co FC Cartagena non se renova e o club desaparece ao non poder facer fronte aos gastos dun equipo de Terceira.

Uniforme
--------

* **Uniforme titular**: Camiseta branquiazul a raias verticais, pantalón azul, medias azuis.
* **Uniforme alternativo**: Camiseta carmesí, pantalón carmesí, medias carmesíes.

Datos do club
-------------

* **Tempadas en 1ª:** 0
* **Tempadas en 2ª:** 0
* **Tempadas en 2ª B:** 0
* **Tempadas en 3ª:** 7
* **Mellor posto na liga**: 3º en Terceira (tempada 2008/09)

### Historial na liga

| **Tempada** | **Categoría** | **Posto** |
| --- | --- | --- |
| 2001–03 | Rexional | — |
| 2004/05 | 3ª | 15º |
| 2005/06 | 3ª | 9º |
| 2006/07 | 3ª | 6º |
| 2007/08 | 3ª | 7º |
| 2008/09 | 3ª | 3º |
| 2009/10 | 3ª | 5º |
| 2010/11 | 3ª | 4º |

Palmarés
--------

* **Territorial Preferente (1)**: 2003/04

Notas
-----

1. ↑  Francisco J. Moya, Diario La Verdad (2009). "La Unión será o equipo dependente do FC Cartagena en Terceira". Consultado o 26 de xuño.
2. ↑  Francisco J. Moya, Diario La Verdad (2009). "A ilusión de Casimiro". Consultado o 7 de xullo.
Exemplar de cor marrón.
O **labradoodle** é un can mestizo creado a partir do cruzamento das razas labrador retriever e caniche estándar ou miniatura. O termo apareceu por primeira vez en 1955, pero non se popularizou até 1988, cando este tipo de can mestizo comezou a ser empregado como can guía, ademais de ser un can hipoalerxénico. Estes cans non son considerados como unha raza en si mesma por ningunha organización de criadores. Non todos os Labradoodles son hipoalerxénicos, pero é unha cualidade que moitos buscan e aprecian neste tipo de can.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Labradoodle***  |

### Bibliografía

* Rubin, Alex. "Dogs: I'm A 'Labradoodle' Dandy: The Appeal Of Mix-And-Match Pups", Newsweek, 8 de xullo de 2002.
* Fox News. "Dogs Made to Order"
* Campbell, Donald. "Into the Water Barrier", p125, Odhams Press Limited, 1955.
* Lisa, Myers. The Today Show "Are sick puppies being sold online". Catherine, Donaldson-Evans Fox News Interview.
**George Grey Barnard**, nado en Bellefonte, Pensilvania o 24 de maio de 1863 e finado en Nova York o 24 de abril de 1938, foi un escultor norteamericano.

Traxectoria
-----------

Pasou a súa infancia en Kankakee, Illinois. Estudou na Escola de Artes de Chicago e entre 1883 e 1887 traballou no obradoiro de P. T. Cavelier en París mentres estudaba na École des Beaux-Arts. A súa primeira exposición realizouna en 1894 e constituíu un grande éxito. En 1896 volveu aos Estados Unidos.  

Nas súas primeiras obras a influencia de Rodin faise evidente, as súas principais esculturas son *The Boy* (1885), Cain (1886), posteriormente destruída, *Brotherly Love* (1887), *Two Natures* (1894), *The Hewer* (1902), *Great God Pan*.  

En 1912 realizou numerosas figuras para o novo capitolio estatal en Harrisburg, Penilvania. Unha estatua colosal de Abraham Lincoln que realizou en 1917 foi controvertida no seu tempo pola súa feitura.

|  |  |
| --- | --- |
|  | Wikimedia Commons ten máis contidos multimedia na categoría:  ***George Grey Barnard Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q339164
* WorldCat
* VIAF: 64854404
* Bridgeman: 48073
* DeutscheBio: 121101606
* EBID: ID
* Europeana: ID
* FAST: 169310
* GND: 121101606
* ISNI: 0000 0000 6683 6549
* LCCN: n85389270
* OL: OL118040A
* RKD: 119199
* SAAM: 240
* SNAC: w6668czw
* SUDOC: 17857998X
* ULAN: 500000396

 |
A escrita cuneiforme foi usada para representar diversas linguas, como o sumerio, acadio, o hitita ou o elamita que actualmente son linguas mortas.
Chámase **lingua morta** ou **lingua extinta** a unha lingua que non é a lingua materna de ningún individuo, e polo tanto tampouco se usa en ningunha comunidade natural de falantes.

Algunhas linguas mortas continúan en certos usos, como segunda lingua, lingua clásica ou lingua litúrxica, aínda que a lingua xa non sexa adquirida por ninguén como lingua materna. Aínda neses casos a lingua non segue o camiño normal de evolución e desenvolvemento que ocorren ó longo do tempo nas linguas vivas.

O termo **extinción lingüística** resérvase xeralmente para describir o proceso de substitución lingüística polo cal unha lingua pode chegar a perder tódolos seus falantes.

Causas da desaparición das linguas
----------------------------------

Existen moitas causas polas que unha lingua pode desaparecer. Un exemplo é a conquista española de América, na que a hispanización e a forte influencia cultural europea, que se produciu no transcurso do século xviii, fixo que o número de falantes en lingua caribeña materna fose diminuíndo paulatinamente até desaparecer definitivamente e ser catalogada como lingua morta en 1920. Existen tres procesos principais polo cal unha lingua morre:

* A substitución lingüística ou cambio de lingua.
* A evolución lingüística ou cambio lingüístico.
* A desaparición dos falantes por violencia, guerras ou epidemias, historicamente deuse con moita menos frecuencia que as outras dúas.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lingua morta***  |

### Bibliografía

* Gordon, Raymond G. Jr. (ed.), 2005. *Ethnologue: Languages of the World, Fifteenth edition*. Dallas, Tex.: SIL International. Versión en liña: .
* Hagège, Claude. *No a la muerte de las lenguas*. Barcelona: Ed. Paidós, 2001. ISBN 84-493-1175-6.
* Dante Sinfuentes (ed.), 2005. *Gramática del español y competencia lingüística* (pp. 39–42).

|  |  |
| --- | --- |
| Control de autoridades | 
* Wd: Q45762
* AAT: 300389744
* BRE: 2206186
* EBID: ID
* GND: 4203079-1
* JSTOR: extinct-languages
* LCCN: sh85046567

 |
**Lingua minorizada** é un concepto da sociolingüística que fai referencia a calquera lingua que, compartindo espazo xeográfico con outra ou outras, ten usos restrinxidos. É aquela que, sendo historicamente propia dun pobo, ve restrinxidas as súas funcións de uso. Unha das razóns que poden levar a unha situación de minorización é un proceso de substitución lingüística, pero na maior parte dos casos as linguas minorizadas nunca chegaron historicamente a desenvolver eses rexistros e usos. A competencia desigual con outra lingua de maior prestixio constitúe o factor causante desta situación.

Tradicionalmente denominóuselles a estas linguas *minoritarias*, pero ese é un valor erróneo, posto que a minorización non depende do número de falantes, senón do status do que goce a lingua.

Historia e características
--------------------------

A minorización lingüística pode ter causas predominantemente políticas, que se expresan nas normas de uso lingüístico explícitas (por exemplo os decretos de Nova Planta nos Países Cataláns que crearon as circunstancias que permitiron a prohibición do uso do catalán nos ámbitos oficiais), ou sociais, expresadas na conciencia ou representación social, que pode impedir a normativización ou a codificación e o cultivo da lingua (por exemplo, a clase alta prefire e impulsa o francés en Luxemburgo e acaba impedindo o desenvolvemento do idioma luxemburgués).

Do mesmo xeito, a situación de minorización pode ser reversíbel como consecuencia da vontade firme dun pobo e das políticas dos seus gobernos (é o caso do finés, húngaro, islandés, noruegués, polaco e checo, no século XX). Hai aínda casos de resurrección de linguas, como a recuperación da lingua hebrea como vehículo de comunicación, dado que quedara reducida aos usos litúrxicos xa en tempos de Xesucristo.

### Lingua minoritaria

O concepto de lingua minoritaria refírese á demografía relativa dun idioma, ás dimensións dunha comunidade lingüística. Aplícase, pois, á lingua dunha comunidade lingüística pequena, en termos xerais ou rexionalmente. Pode haber, pois, linguas minoritarias en situación de oficialidade plena (a danesa) e linguas minoritarias minorizadas (o galego ou o catalán). Se se toman como referencia para estas dúas últimas o ámbito da Comunidade Autónoma, en vez do estatal, non son linguas minoritarias minorizadas senón maioritarias minorizadas, pois son usadas pola maioría das respectivas poboacións. Tamén, dentro dun ámbito estatal, unha lingua pode estar en situación de minorización, e seguramente en minoría ante o grupo dominante, e, pola contra, á outra banda da fronteira estar en situación de oficialidade plena (é o caso do grupo alemán de Alsacia e Lorena, dentro do Estado francés).

Véxase tamén
------------

### Outros artigos

* Lingua minoritaria
* Diglosia
* Lingua indíxena
* Lingua materna
Para outras páxinas con títulos homónimos véxase: Gustavo Docampo.

**Gustavo Docampo Otero**, nado en Redondela en 1933 e finado o 8 de xullo de 2005, foi un médico neurólogo e político galego.

Traxectoria
-----------

Licenciouse en Medicina pola Universidade de Santiago de Compostela e desenvolveu todo o seu labor profesional na medicina en Santiago. Fixo a súa tese sobre a acción anticonvulsionante do clormetiazol. Como investigador traballou en electroencefalografía e foi xefe do servizo desta especialidade no Hospital Clínico de Santiago, en 1960. Traballou nos distintos hospitais composteláns, ocupando a xefatura do servizo de neuroloxía, ata que se xubilou en 2004 no CHUS. Foi tamén presidente da Sociedade de Neurofisioloxía Clínica.

Situado no nacionalismo de centro, foi presidente do Partido Nacionalista Galego cando en 1991 esta formación se integrou no BNG. Polo Bloque foi candidato ao Senado, ao Parlamento Europeo e a concelleiro en Santiago de Compostela, mais nunca chegou a ser elixido para ningún cargo político. Foi fundador do Clube Nacionalista Alén Nós e presidente durante uns meses (de 2004 ata o seu falecemento) do consello asesor da Fundación Galiza Sempre, a fundación do BNG.

Era radioafeccionado e escribiu un libro sobre historia da radio.

Obra
----

* *La radio antigua : evolución de los receptores de lámparas y guía práctica para su restauración, reseña histórica de la radiodifusión*, Barcelona, Marcombo, 2000.

Vida persoal
------------

Casara con Moneca Lueiro, finada en 2009.

Notas
-----

1. 1 2  "Médico nacionalista y radioaficionado". *La Voz de Galicia* (en castelán). 2005-03-09. Consultado o 2022-07-28.
2. ↑  "En pro del espíritu republicano". *La Voz de Galicia* (en castelán). 2005-04-16. Consultado o 2022-07-28.
3. ↑  "Funeral en Redondela por Moneca Lueiro, viuda del doctor Docampo". *www.elcorreogallego.es* (en castelán). Consultado o 2022-07-28.

Véxase tamén
------------

### Bibliografía

* Barrera, Feliciano, ed. (2002). "Docampo Otero, Gustavo". *Gallegos. Quién es quien en la Galicia del siglo XXI* (en castelán). Santiago de Compostela: *El Correo Gallego*. ISBN 84-8064-113-4.

|  |  |
| --- | --- |
| Control de autoridades | 
* Wd: Q113328015
* WorldCat
* VIAF: 86539123
* BNE: XX1008371
* ISNI: 0000 0000 6094 2930

 |
**Lincoln Calibration Sphere** ou **LCS** foron unha serie de satélites artificiais pasivos dos Estados Unidos usados como obxectivos para a calibración de radares terrestres.

Características
---------------

Os satélites LCS eran esferas hocas de aluminio cunha sección precisa para servir como obxectivo para a calibración de radares terrestres. Eran construídos por Rohr Corp. para o Laboratorio Lincoln, de onde lles ven o nome. Tiñan un diámetro de 1,12 m e un espesor de 3,2 mm, cunha masa duns 34 kg. Lanzáronse catro LCS entre 1965 e 1971, dos cales dous non chegaron a órbita por problemas nos foguetes lanzadores. Os dous que aínda están en órbita utilízanse aínda con fins de calibración.

Historial de lanzamentos
------------------------

| Misión | Data de lanzamento | Foguete lanzador | Notas |
| --- | --- | --- | --- |
| LCS 1 | 6 de maio de 1965 | Titan 3A | Éxito |
| LCS 2 | 15 de outubro de 1965 | Titan 3C | Fallo |
| LCS 3 | 16 de agosto de 1968 | Atlas SLV-3 | Fallo |
| LCS 4 | 7 de agosto de 1971 | Atlas F | Éxito |

Notas
-----

1. 1 2 3 4 5 6 7  Mark Wade (2020). "LCS" (en inglés). Consultado o 22 de agosto de 2020.
2. 1 2 3 4 5 6  Gunter Dirk Krebs (2020). Gunter's Space Page, ed. "LCS 1, 2, 3, 4" (en inglés). Consultado o 22 de agosto de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lincoln Calibration Sphere*** |

### Outros artigos

* Titan 3A
* Titan 3C
* Atlas SLV-3
* Atlas F
Un fragmento de limolita.
A **limolita** é unha rocha sedimentaria que ten un tamaño de gran no rango de limo, máis fino que o arenito e máis groso que as arxilas.

Descrición
----------

A limolita é unha rocha sedimentaria clástica. Como o seu nome indica, está composta principalmente (máis de 2/3) de material limoso, partículas de tamaño definido como grans de 1/16 a 1/256 mm ou de 4 a 8 na escala phi (φ) de Krumbein. As limolitas difiren significativamente dos arenitos debido aos seus poros máis pequenos e unha maior propensión a conter unha significativa fracción de arxila. Aínda que a miúdo se confunde cunha lousa sedimentaria, a limolita carece da fisibilidade e das láminas que son típicas das lousas sedimentarias. As limolitas poden conter concrecións. A menos que a rocha sedimentaria sexa arxilosa dabondo, a estratificación é pouco clara e tende a meteorizarse en ángulos oblicuos non relacionados coa estratificación. A limolita diferénciase doutras rochas similares que conteñen material barroso (nun rango entre o limo e a arxila), por ter unha composición maioritaria de limo, non de arxila.

Notas
-----

* Folk, RL, 1965, *Petrology of sedimentary rocks* versión PDF. Austin: Librería de Hemphill. 2 ª ed. 1981, ISBN 0-914696-14-9
* Williams, Howel, Francis J. Turner e Charles M. Gilbert, 1954, petrografía , WH Freeman

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Limolita*** |

|  |  |
| --- | --- |
| Control de autoridades | 
* Wd: Q565731
* AAT: 300011383
* BRE: 1810527
* EBID: ID
* GEC: 0269848
* JSTOR: siltstones
* MAG: 187359657

 |